Vísinda- og nýsköpunarsvið | Háskóli Íslands
Meginmarkmið vísinda- og nýsköpunarsviðs er að efla rannsóknir við Háskóla Íslands með almennum stuðningi við rannsóknir, nýsköpun, hagnýtingu, erlent samstarf og vísindastarf skólans.
Vísinda- og nýsköpunarsvið annast sameiginleg málefni HÍ sem lúta að rannsóknum, svo sem ráðgjöf við akademíska starfsmenn og stofnanir, framtal starfa, árlegt mat á rannsóknum, mat á umsækjendum við nýráðningar og framgang auk umsýslu rannsóknatengdra sjóða.
Sviðið hefur auk þess umsjón með sókn í erlenda sjóði, hagnýtingu rannsókna, Hugverkanefnd og Rannsóknasetrum HÍ á landsbyggðinni.
Sviðið starfar í nánum tengslum við vísindanefnd Háskólaráðs, vísindasiðanefnd Háskóla Íslands og rannsóknastjóra fræðasviða. Starfsmenn sviðsins eru 11 með aðstöðu í Aðalbyggingu.
Akademískt hæfi
Vísindasvið þjónustar dómnefndir um nýráðningar í akademísk störf, framgang akademískra starfsmanna og við mat á akademísku hæfi í tengslum við klínískar nafnbætur og veitingu gestakennaranafnbóta.
Nýráðningar
Um er að ræða akademísk störf (lektor, dósent, prófessor, sérfræðingur, fræðimaður og vísindamaður).
Umsóknir skulu merktar málsnúmeri starfs (kemur fram í auglýsingu) og sendar á rafrænu formi til Baldvins Zarioh, bmz@hi.is.
Sjá nánar: Nýráðningar akademískra starfsmanna
Um er að ræða framgang í kjölfar nýráðningar eða framgangur akademískra starfsmanna Háskóla Íslands.
Framgangur í kjölfar nýráðningar. Verklagsreglur
Framgangur akademískra starfsmanna. Starfsmaður sem hyggst sækja um framgang skal afla sér upplýsinga um stig sín hjá Vísinda- nýsköpunarsviði fyrir 1. október (bmz@hi.is). Umsóknarfrestur er til 1. nóvember ár hvert. Nánari upplýsingar um framgang má nálgast í Uglu.
Um er að ræða veitingu akademískra nafnbóta starfsfólks á heilbrigðisstofnunum með samstarfssamning við Háskóla Íslands.
Upplýsingasíða um veitingu akademískra nafnbóta
Reglur um akademískt hæfi heilbrigðisstarfsfólks
Akademísk gestastörf við HÍ
Síðan er í vinnslu. Sjá verklagsreglur
Erlendir styrkir og samstarf
Starfsmönnum HÍ býðst aðstoð við umsóknir í erlenda sjóði og rekstur og uppgjör verkefna ef styrkur fæst. Rannsóknastjórar fræðasviðanna veita upplýsingar um hvers konar aðstoð er í boði. Aðstoðin skiptist í eftirfarandi flokka:
Rekstur og uppgjör
Yfirlit yfir H2020 verkefni sem HÍ tekur þátt í/ English
KA-2 - ERASMUS+ ( verkefni sem H.Í. stýrir)/ English
KA-2 - ERASMUS+ (verkefni sem H.Í. tekur þátt í)
Mat á rannsóknum
Ársmat: Akademískir starfsmenn Háskóla Íslands eiga að skila inn skrá yfir ritverk, kennslu og stjórnun í samræmi við matsreglur.
Eyðublöð og nánari upplýsingar eru á Uglu.
Skiladagur framtala er 1. febrúar ár hvert.
Grunnmat í upphafi starfs: Nýir starfsmenn eiga að skila inn skrá yfir ritverk, kennslu og stjórnun í samræmi við matsreglur. Framtalið skal senda til Reynis Arnar Jóhannssonar, roj@hi.is. Skránni skal raðað í samræmi við matsreglur (sjá leiðbeiningar að neðan).
MATSKERFI SEM STUÐST ER VIÐ Í ÁRSMATI/GRUNNMATI:
MATSKERFI (Samþykkt af Matskerfisnefnd 14.11.2013).
Matskerfi verka ársins 2009 og fyrr. Verk ársins 2009 og fyrr eru metin eftir þessum matsreglum.
Stofnanasamningur Háskóla Íslands við Félag háskólakennara
Stigamörk vegna röðunar í launaflokka
Nýsköpun og hugverk
Öflug vísindastarfsemi er uppspretta þekkingar og nýsköpunar í nútímasamfélögum. Verðmætustu fyrirtæki samtímans eru sprottin úr háskólaumhverfinu. Mikilvægt hlutverk háskóla er að stuðla að tækniyfirfærslu og miðla rannsóknarniðurstöðum frá vísindasamfélaginu til frumkvöðla, fjárfesta, atvinnulífs og samfélagsins í heild. Vernd hugverka og uppfinninga skapar grundvöll fyrir ný sprotafyrirtæki og hátæknistörf.
Starfsmenn Vísinda- og nýsköpunarsviðs sinna hugverkavernd, gerð leyfissamninga og tækniyfirfærslu fyrir starfsmenn Háskóla Íslands og Landspítala Háskólasjúkrahús (sjá Hugverkanefnd), leiða samstarf háskóla og rannsóknastofnana í landinu á sviði tækniyfirfærslu ( sjá Auðnu) og hvetja til nýsköpunar með fræðslu, ráðgjöf og stuðla að samstarfi við atvinnulífið.
Hugverkanefnd
Háskóli Íslands leggur mikla áherslu á að sú vinna sem fer fram innan stofnananna sé hagnýtt í þágu samfélagsins og er það hlutverk Hugverkanefndar að stuðla að og hvetja starfsmenn og doktorsnemendur til að hagnýta rannsóknaniðurstöður. Hugverkanefnd starfar á grundvelli erindisbréfs og starfsreglna sem sett voru af háskólaráði og forstjóra Landspítala í febrúar 2013. Hugverkanefnd starfar á grundvelli laga nr. 72/2004 um uppfinningar starfsmanna, meginreglum vinnuréttar.
Nánari upplýsingar má finna á vef nefndarinnar.
Tilkynning um uppfinningu
Lögum samkvæmt ber starfsmönnum að tilkynna vinnuveitanda um uppfinningar sem gætu leitt til einkaleyfis. Starfsmönnum HÍ og LSH ber að fylla út Tilkynningu um uppfinningu, telji þeir að niðurstöður rannsókna gefi tilefni til, sem berst til Hugverkanefndar sem rýnir málið í samráði við starfsmanninn og sérfræðinga.
Auðna, Tækniveita Íslands
Auðna er samstarf allra háskóla landsins, Vísindagarða Háskóla Íslands og helstu opinberu rannsóknastofnanana með stuðningi Atvinnu-og nýsköpunarráðuneytis sem vinnur að undirbúningi að stofnun landsskrifstofu tækniyfirfærslu, eða tækniveitu, þar sem allt vísindasamfélagið er undir. Markmiðið er að stofna tækniveitu sem miðlar hagnýtum rannsóknarniðurstöðum íslensks vísindasamfélags til samfélagsins gegnum fjárfesta og atvinnulíf. Með þessu móti væri betur hægt að virkja vannýtt tækifæri sem liggja í öflugu vísindastarfi háskóla og opinberra rannsóknastofnana landsins.
Háskóli Íslands stendur fyrir árlegri samkeppni um Hagnýtingarverðlaun Háskóla Íslands. Með samkeppninni vill Háskóli Íslands stuðla að hagnýtingu verkefna og nýsköpunar innan skólans og verðlauna þær tillögur sem skara fram úr. Keppnin er opin bæði nemendum og starfsmönnum.
Nánari upplýsingar um Hagnýtingarverðlaun HÍ.
Stefna Háskóla Íslands um opinn aðgang að rannsóknaniðurstöðum og lokaverkefnum tók gildi 1. september 2015. Stefnan nær til birtinga í ritrýndum tímaritum en tekur ekki til bóka eða bókarkafla.
Starfsmenn eru hvattir til að birta fræðigreinar sínar á vettvangi þar sem aðgangur er opinn, svo sem í tímaritum í opnum aðgangi, í varðveislusöfnum eða á annan hátt.
Háskóli Íslands er aðili að rafræna varðveislusafninu opinvisindi.is og hvetur starfsfólk til að skrá verk sín í safnið.
Nánar um opinn aðgang.
Háskólanetið hefur að markmiði að efla íslenska háskóla, kennslu og rannsóknir, auka hagkvæmni í rekstri þeirra og tryggja starfsemi háskóla víða á landinu.
Vefur Samstarfs opinberu háskólanna.
Starfsmenn Vísinda- og nýsköpunarsviðs stuðla að samstarfi Háskóla Íslands við atvinnulífið með ýmsum hætti og taka þátt í að móta verklag og samstarfssamninga við fyrirtæki og huga sérstaklega að hugverkarétti í þeim efnum.
Annað samstarf
Styrkir frá HÍ
Á sjóðavef Háskóla Íslands er að finna upplýsingar um þá sjóði Háskóla Íslands sem nemendum og kennurum standa til boða. Helsti þeirra eru:
Doktorssjóðir
Aðrir innlendir styrkir
Stofnun rannsóknasetra Háskóla Íslands byggist á Rannsóknasetrum Íslands á landsbyggðinni. Stofnunin heyrir beint undir Háskólaráð.
Hér eru tölulegar upplýsingar um starfsemi Háskóla Íslands.
Vísindanefnd er ein af starfsnefndum háskólaráðs.
Vísindasiðanefnd Háskóla Íslands veitir kennurum, nemendum, sérfræðingum og öðrum starfsmönnum Háskóla Íslands umsögn um rannsóknaráætlanir.
Starfsmenn Vísinda- og nýsköpunarsviðs
Ástríður Sif Erlingsdóttir Deildarstjóri 5254227 astasif [hjá] hi.is
Baldvin M. Zarioh Deildarstjóri 5255245 bmz [hjá] hi.is
Birna Guðrún Gunnarsdóttir Verkefnisstjóri 5254707 birnag [hjá] hi.is
Einar Olavi Mantyla Verkefnisstjóri 5255214 einarm [hjá] hi.is
Gyða Einarsdóttir Verkefnisstjóri 5255488 gydae [hjá] hi.is
Halldór Jónsson Sviðsstjóri vísinda- og nýsköpunarsvið 5254337 dorij [hjá] hi.is
Reynir Örn Jóhannsson Verkefnisstjóri 5254087 roj [hjá] hi.is
Sólveig Nielsen Verkefnisstjóri 5255242 solveign [hjá] hi.is
Svavar Steinarr Guðmundsson Verkefnisstjóri 5254902 svavarst [hjá] hi.is
Sverrir Guðmundsson Verkefnisstjóri 5254352 sverrirg [hjá] hi.is
Úlfar Kristinn Gíslason Verkefnisstjóri 5254926 ulfarg [hjá] hi.is
Ægir Guðbjarni Sigmundsson Lögfræðingur 5254901 aegirg [hjá] hi.is
Stærðfræðidæmi * 5 + 4 =